**OPISIVANJE**

**OPIS OSOBE**

**1. Uvodni dio**: koga opisujemo, zašto opisujemo baš tu osobu, navodimo spol osobe, starost, zanimanje  
 - vanjski opis: izgled  
 elementi opisa: lice, tijelo, odjeća  
 Koristiti što više imenica i pridjeva!

**2.** **Razrada** - unutarnji opis: ocrtava karakter, ponašanje, razmišljanja te osobe  
 Povezati vanjski izgled s karakternim osobinama!

**3. Zaključak**   
 - navesti u kakvom smo odnosu s tom osobom, što nam ona znači, koje su njene najveće vrijednosti

**OPIS PROSTORA**

**1. Uvodni dio:** koji prostor opisujemo i zašto (npr. omiljena prostorija u kući)

**2. Razrada:** smještaj, prostranost, razmještaj predmeta u prostoru (gdje se taj prostor nalazi)  
 - opisivanje namještaja: ne samo izgled, već opis treba biti popraćen i komentarima – opisi smiju biti duhoviti – kakav je naš odnos prema tom dijelu namještaja (npr. omiljena stolica za ljuljanje), koje značenje za nas ima (poklon)  
 - spomenuti osvjetljenje, stranu svijeta, vrijeme provedeno u tom prostoru

**3. Zaključak:** navesti po čemu je taj prostor poseban, iznijeti osjećaje, misli, želje vezane uz njega

**OPIS KRAJOLIKA**

**1. Uvodni dio**: što opisujemo, u koje godišnje doba

**2. Razrada:** subjektivan opis – opisivanje pejzaža treba povezati s emocijama i razmišljanjima koje on u nama budi

**3. Zaključak**: odnos prema tom krajoliku odnosno godišnjem dobu – navesti zašto volimo ili ne volimo to godišnje doba; neka lijepa misao za kraj